La Passarel·la per la Igualtat de Tyrius Burjassot es puja a l’escenari del Tívoli
2025-07-24

Dimarts que ve 4 de juny, Burjassot viurà una vesprada molt especial. L’Associació de Mestresses de casa i Consumidors Tyrius del municipi ha organitzat la seua tradicional Passarel·la de moda per la Igualtat en la qual les veïnes i els veïns es pujaran a l’escenari del Tívoli i es convertiran en models per un dia.

A partir de les 18.00 hores, començarà la desfilada en la qual no faltaran els aplaudiments a cadascuna de les persones que desfilen per la passarel·la amb les seues millors gal·les. No faltaran les alumnes del taller de costura i confecció de l’associació que, amb total seguretat, tornen a sorprendre a totes i tots els presents amb les peces que elles mateixes han cosit.

Una vesprada divertida, oberta a la ciutadania i, de segur, molt especial per a totes les persones que estan treballant perquè tot isca a la perfecció.